b'\n_START_ARTICLE_\nMuumimamma\n_START_SECTION_\nMuumimamma Muumilaakson tarinoissa\n_START_PARAGRAPH_\nTelevisiosarjassa Muumilaakson tarinoita Muumimamma on v\xc3\xa4rilt\xc3\xa4\xc3\xa4n vaaleankeltainen ja h\xc3\xa4nell\xc3\xa4 on vihre\xc3\xa4t silm\xc3\xa4t. Sarjassa h\xc3\xa4n k\xc3\xa4ytt\xc3\xa4\xc3\xa4 aina esiliinaa, paitsi nukkuessaan. H\xc3\xa4n ei koskaan kiell\xc3\xa4 Muumipeikolta tai t\xc3\xa4m\xc3\xa4n yst\xc3\xa4vilt\xc3\xa4 mit\xc3\xa4\xc3\xa4n, paitsi aseiden k\xc3\xa4yt\xc3\xb6n jaksossa Feeniks-lintu ja kerran Pikku Myyt\xc3\xa4 pyydyst\xc3\xa4m\xc3\xa4m\xc3\xa4st\xc3\xa4 lintuja jaksossa Tuoli. Lis\xc3\xa4ksi h\xc3\xa4n vihastui, kun lapset ottivat maksua vastaan Muumipeikon kultaisen h\xc3\xa4nn\xc3\xa4n n\xc3\xa4ytt\xc3\xa4misest\xc3\xa4 jaksossa Muumipeikko ja kultainen h\xc3\xa4nt\xc3\xa4._NEWLINE_Televisiosarjassa Muumimamma ei vuole kaarnalaivoja niin kuin Janssonin kirjoissa, vaan omistautuu kokonaan kotit\xc3\xb6ille._NEWLINE_Muumimamma esiintyy l\xc3\xa4hes kaikissa sarjan jaksoissa. Jaksot, joissa h\xc3\xa4n ei esiinny, ovat Keskitalven kokko ja Aikakoneella renessanssiin. Muumimamma ei puhu lainkaan jaksossa Muumipeikko ja linnut. Jaksossa Talven vieraita h\xc3\xa4net n\xc3\xa4hd\xc3\xa4\xc3\xa4n vain muutaman sekunnin ajan Muumipapan kanssa nukkumassa talviunta ja heist\xc3\xa4 n\xc3\xa4hd\xc3\xa4\xc3\xa4n vain p\xc3\xa4\xc3\xa4t.'